## Odluka o početku rada Nacionalnoga klirinškog sustava i o izvršenju naloga za plaćanje tim putem

### NN 131/2000 (28.12.2000.), Odluka o početku rada Nacionalnoga klirinškog sustava i o izvršenju naloga za plaćanje tim putem

# HRVATSKA NARODNA BANKA

2436

Na teme­lju članka 67. stavka 1. točke 23. Zakona o Hrvatskoj narodnoj
banci (»Narodne novine« broj 35/95 – pročišćeni tekst), članka 36. stavka 1.
točke 14) i članka 56a. stavka 4. Zakona o platnom prometu u zem­lji (»Narodne
novine« broj 27/93 i 97/2000) Savjet Hrvatske narodne banke, na sjednici
održanoj 20. prosinca 2000. godine, donio je

## ODLUKU

### O POČETKU RADA NACIONALNOGA KLIRINŠKOG SUSTAVA I O IZVRŠENJU NALOGA ZA PLAĆANJE TIM PUTEM

I.

Nacionalni klirinški sustav je sustav za izvrše­nje plaća­nja između
depozitnih institucija (u da­lj­njem tekstu: međubankovna plaća­nja) obračunom
na neto multilateralnom načelu.

Nacionalni klirinški sustav poči­nje s radom 5. ve­ljače 2001. godine.

II.

Sudionici Nacionalnoga
klirinškog sustava su:

– banke i štedionice,

– Hrvatska narodna banka,

– Zavod za platni promet i

– treće strane.

III.

Treće strane, u smislu ove
Odluke, su:

– institucija koja, teme­ljem
ugovornog odnosa, dostav­lja platne transakcije u Nacionalni klirinški sustav
radi obračuna u ime i za račun banke, štedionice ili Hrvatske narodne banke,

– sudionik platnog prometa
koji, na teme­lju posebnog ovlašte­nja banke, štedionice ili Hrvatske narodne
banke, dostav­lja platne transakcije u Nacionalni klirinški sustav radi
obračuna.

IV.

Sudionici obračuna putem
Nacionalnoga klirinškog sustava su: banke, štedionice i Hrvatska narodna banka.

Obračun plaća­nja provodi se
preko obračunskih računa banaka, štedionica i Hrvatske narodne banke u
Nacionalnom klirinškom sustavu.

Banka i štedionica ima jedan
obračunski račun u Nacionalnom klirinškom sustavu. Hrvatska narodna banka može
imati više obračunskih računa u Nacionalnom klirinškom sustavu, a ­njihov broj
određuje guverner Hrvatske narodne banke.

Obračun plaća­nja obav­lja se
do iznosa limita na obraču­nskom računu iz stavka 2. ove točke.

V.

Zavod za platni promet zadaje platne transakcije na teret obračunskih
računa banaka, štedionica i Hrvatske narodne banke u Nacionalnom klirinškom
sustavu s naslova izvrše­nja međuba­n­kovnih plaća­nja po računima sudionika
platnog prometa koji se, teme­ljem Zakona o platnom prometu u zem­lji, vode u
Zavodu za platni promet.

VI.

Guverner Hrvatske narodne banke propisuje:

– pravila rada za sudionike
Nacionalnoga klirinškog sustava,

– način određiva­nja limita
na obračunskim računima u Nacionalnom klirinškom sustavu.

Tehničko-tehnološke upute za
obračun plaća­nja putem Nacionalnog klirinškog sustava donosi glavni direktor
Zavoda za platni promet.

Guverner Hrvatske narodne
banke daje suglasnost na upute iz stavka 2. ove točke.

VII.

Poslove vezane za operativno
i tehničko-tehnološko funk­cio­nira­nje Nacionalnoga klirinškog sustava obav­lja
Zavod za platni promet.

VIII.

Banke, štedionice i Hrvatska
narodna banka dužni su uk­ljučiti se u rad s Nacionalnim klirinškim sustavom,
radi izvrše­nja plaća­nja tim putem, najkasnije do 6. kolovoza 2001. godine.

Do uk­ljuče­nja u rad s
Nacionalnim klirinškim sustavom banke, štedionice i Hrvatska narodna banka
dostav­ljaju naloge za plaća­nje na obračun u Nacionalni klirinški sustav putem
Zavoda za platni promet.

IX.

Ova Odluka stupa na snagu
danom donoše­nja, a primje­njuje se od 5. ve­ljače 2001. godine.

O. br. 565/2000.
Zagreb, 20. prosinca 2000.

Predsjednik Savjeta
Hrvatske narodne banke
guverner
Hrvatske narodne banke
**dr. Že­ljko Rohatinski,** v. r.

if !supportEmptyParas endif

Ostalo, NN 131/2000-2436